《忆少年》
宋代·佚名

宵景霁，河汉清夷。旷典讲明时。合祛升侑，孝德爰熙。陈裸閟宫，澹觞太室，来奏天仪。驷苍螭。玉辂驭蕤绥。觚陆展躬祠。长梢饰玉，翠羽秀金支。华始倡，雅韵出宫垂。
神来下，云车风马，缤暗蔼、宴栖迟。毕觞流胙，紫烟竣事，棠梨回谒，宣室受蕃厘。盛德无心专飨，端为民祈。云恩有截，雨泽霈无涯。君王愉乐，和气溢瑶卮。寿天齐。长拥神基。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。